CELEX: 32017D1340
Language: hu
Date: 2017-07-17 00:00:00
Title: A Tanács (KKBP) 2017/1340 határozata (2017. július 17.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

18.7.2017   
            
            
               HU
            
            
               Az Európai Unió Hivatalos Lapja
            
            
               L 185/55
            
         A TANÁCS (KKBP) 2017/1340 HATÁROZATA
   (2017. július 17.)
   a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről szóló, 2010. december 20-i 2010/788/KKBP tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2010. december 20-án elfogadta a 2010/788/KKBP határozatot.
            
         
               (2)
            
            
               Az Egyesült Nemzetek Szervezetének Biztonsági Tanácsa 2017. június 21-én elfogadta a 2360 (2017) sz. határozatot, amely módosítja az ENSZ által hozott korlátozó intézkedésekre vonatkozó jegyzékbevételi kritériumokat.
            
         
               (3)
            
            
               Egyes intézkedések végrehajtásához további uniós fellépés szükséges.
            
         
               (4)
            
            
               A 2010/788/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/788/KKBP határozat 3. cikke (1) bekezdése i) pontjának helyébe a következő szöveg lép:
   
      
                  „i)
               
               
                  a MONUSCO békefenntartó erőivel vagy az Egyesült Nemzetek személyzetével – így többek között a szakértői csoport tagjaival – szembeni támadások kitervelése, irányítása vagy finanszírozása, illetve az azokban való részvétel;”.
               
            
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. július 17-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  HL L 336., 2010.12.21., 30. o.